CELEX: C2004/300/97
Language: fi
Date: 2004-12-04 00:00:00
Title: Asia T-407/04: Benedicta Miguelez Herrerasin 1.10.2004 Euroopan yhteisön komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/50
            
         Benedicta Miguelez Herrerasin 1.10.2004 Euroopan yhteisön komissiota vastaan nostama kanne
   (Asia T-407/04)
   (2004/C 300/97)
   Oikeudenkäyntikieli: ranska
   Benedicta Miguelez Herreras, kotipaikka Bryssel, on nostanut 1.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Marc van der Woude ja Valérie Landes.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa oikeudellisen yksikön pääjohtajan tekemän päätöksen, jossa hänelle myönnettiin ainoastaan yksi pääosaston etusijapiste vuoden 2003 ylennyskierroksella ja joka vahvistettiin ja tuli lainvoimaiseksi nimittävän viranomaisen päätöksellä hylätä valitus;
            
         
               —
            
            
               kumoaa nimittävän viranomaisen päätöksen, jossa hänelle myönnettiin vuoden 2003 ylennyskierroksella yhteensä 23 pistettä, virkamiesten ansioluettelon palkkaluokassa C2 vuoden 2003 ylennyskierroksella, luettelon palkkaluokkaan C1 ylennetyistä virkamiehistä vuoden 2003 ylennyskierroksella ja joka tapauksessa päätöksen olla merkitsemättä häntä mainittuihin luetteloihin;
            
         
               —
            
            
               kumoaa tarvittaessa päätöksen, jolla valitus on hylätty;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Oikeudelliset perusteet ja pääasialliset perustelut, joihin tässä asiassa vedotaan, ovat samanlaisia kuin oikeudelliset perusteet ja pääasialliset perustelut, joihin on vedottu asiassa T-311/04, José Luis Buendía Sierra v. komissio.